Matt Holland , sem á sínum tíma lék 202 leiki í ensku úrvalsdeildinni , og Andy Townsend , sem lék 215 leiki í deildinni , eru sammála um að Liverpool komi til með að vinna útisigur á Tottenham er liðin mætast á heimavelli Tottenham klukkan 17.30 á laugardag . Liverpool er í toppsæti deildarinnar með 58 stig og hefur liðið unnið 19 af 20 leikjum sínum án þess að tapa leik . Tottenham er í sjötta sæti með 30 stig og hefur gengið upp og ofan , bæði fyrir og eftir að José Mourinho tók við liðinu . Harry Kane verður ekki með Tottenham næstu vikurnar sem er skarð fyrir skildi og eru sigurlíkur Liverpool enn meiri fyrir vikið . Hér að ofan má sjá þetta skemmtilega innslag um leikinn en hann verður í beinni útsendingu á Símanum sport .